OpenLLM-France/wikimedia huggingface dataset:
# Las bicicletas son para el verano (pel·lícula)

Las bicicletas son para el verano és una pel·lícula espanyola de 1984 dirigida per Jaime Chávarri i basada en l'obra teatral homònima de Fernando Fernán Gómez.

## Argument

A l'estiu de 1936 esclata la Guerra Civil. A la ciutat de Madrid, la família formada pel senyor Luis, la seva esposa Dolores i els seus fills, Manolita i Luisito, comparteixen la quotidianitat de la guerra amb la criada i els veïns de la finca. Luisito, malgrat haver estat suspès, vol que el seu pare li compri una bicicleta. Però la situació obligarà a postergar la compra. I el retard, com la mateixa guerra, durarà molt més del que s'esperava.

## Repartiment

* Agustín González: Luis
* Amparo Soler Leal: Dolores
* Victoria Abril: Manolita
* Gabino Diego: Luisito
* Alicia Hermida: Doña Antonia
* Marisa Paredes: Doña Mª Luisa
* Patricia Adriani: María
* Carlos Tristancho: Julio
* Aurora Redondo: Doña Marcela
* Guillermo Marín: Don Simón
* Miguel Rellán: Basilio
* Emilio Gutiérrez Caba: Anselmo
* Laura del Sol: Ballarina

## Guardons

Premis
* 1984: Millor actor al Festival Internacional de Cinema de Karlovy Vary per Agustín González
Nominacions
* 1984: Fotogramas de Plata a la millor actriu de cinema per Victoria Abril
* 1984: Fotogramas de Plata al millor actor de cinema per Agustín González

## Rebuda

* Fotogramas: «Adaptació d'una interessant obra teatral de Fernando Fernán Gómez, en la que evocava experiències d'adolescència durant la guerra civil espanyola. Amb un repartiment d'excepció i uns considerables mitjans de producció, el conjunt resulta aparent però no aconsegueix evitar una molesta sensació de dispersió».

## Referències

* ↑ filmaffinity.com. Las bicicletas son para el verano (en castellà). filmaffinity.com.
* ↑ Amador, María Luisa; Ayala Blanco, Jorge. Cartelera cinematográfica, 1980-1989 (en castellà). UNAM, 2006, p. 242. ISBN 978-970-32-3605-3.
* ↑ amg. Las bicicletas son para el verano (en anglès). amg.
* ↑ Fotogramas. Las bicicletas son para el verano (en anglès). Fotogramas.

## Enllaços externs

* Las bicicletas son para el verano, per Diego Galán (El País, 2004) (castellà)
# Würm

«Würm» té aquests significats:
* Riu Würm, riu alpí de Baviera
* Würm o glaciacions würmianes, quarta glaciació del quaternari
# Jordi Ayza i Ballester

Jordi Ayza i Ballester (Barcelona, 12 de novembre de 1951) és un jugador d'escacs català. Té el títol de Mestre de la FIDE des de 1985.

## Resultats destacats en competició

Tot i que no es dedica professionalment als escacs, ha estat campió de Catalunya absolut en dues ocasions, els anys 1977 (en un campionat per sistema suís) i 1978, per sistema lliga, per davant de Xavier Mateu. El 1980 va guanyar el VIII Open Internacional Ciutat de Manresa, per damunt d'Àngel Martín. El 1981 quedà tercer en el IX open de Manresa El 2013 fou tercer al XXIII Obert Internacional d'Escacs de La Pobla de Lillet (el campió fou Luís Alberto Gómez Jurado).

## Referències

* ↑ «Historial del Campionat de Catalunya Absolut». Arxivat de l'original el 2009-04-20. [Consulta: 1r desembre 2009].
* ↑ Historial de l'Open Internacional de Manresa, dins el fulletó informatiu del 29è open, pàg 26
* ↑ «Resum resultats XXIII Obert de La Pobla de Lillet». chess-results.com. [Consulta: 5 juliol 2015].

## Bibliografia

* Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, p. 367 pàg.. ISBN 84-607-1908-1.

## Enllaços externs

* Fitxa - Elo de Jordi Ayza i Ballester a la Federació Catalana d'Escacs: «FCE». Arxivat de l'original el 4 de gener 2012. [Consulta: 1r desembre 2009].
# Vince Melouney

Vince Melouney (Sydney, 18 d'agost de 1945) fou un dels components dels Bee Gees, un dels millors i més coneguts grups de Pop de la història.
Vince va formar part dels Bee Gees entre 1967 i 1968 i va participar, especialment com a guitarrista, en els àlbums First, Horizontal i Idea. Aquest últim disc conté una cançó escrita i cantada per Vince: Such a Shame. L'any 1999 va tocar a la banda que acompanyava els Bee Gees al concert One Night Only, al Stadium Australia de Sydney.
També ha estat en altres grups com, per exemple, Billy Thorpe & The Aztecs, Vince & Tony's Two i Fanny Adams.

## Enllaços externs

* Pàgina oficial de Vince Melouney (anglès)
* Lloc oficial dels Bee Gees (anglès)
* El millor lloc sobre les cançons dels germans Gibb (anglès)
* Lloc web sobre els Bee Gees en català Arxivat 2008-09-28 a Wayback Machine. (català)
# Waimea (Comtat de Hawaii)

Waimea és una concentració de població designada pel cens dels Estats Units a l'estat de Hawaii. Segons el cens del 2000 tenia 7.028 habitants.

## Demografia

Segons el cens del 2000, Waimea tenia 7.028 habitants, 2.371 habitatges, i 1.782 famílies La densitat de població era de 70,04 habitants per km².
Dels 2.371 habitatges en un 39,0% hi vivien nens de menys de 18 anys, en un 56,6% hi vivien parelles casades, en un 13,2% dones solteres, i en un 24,8% no eren unitats familiars. En el 18,9% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,36.
Per edats la població es repartia de la següent manera: un 29,7% tenia menys de 18 anys, un 7,2% entre 18 i 24, un 28,1% entre 25 i 44, un 24,9% de 45 a 64 i un 10,1% 65 anys o més.
L'edat mediana era de 36,5 anys. Per cada 100 dones hi havia 97,36 homes. Per cada 100 dones de 18 o més anys hi havia 93,99 homes.
La renda mediana per habitatge era de 51.150 $ i la renda mediana per família de 55.822 $. Els homes tenien una renda mediana de 36.710 $ mentre que les dones 27.217 $. La renda per capita de la població era de 20.773 $. Aproximadament el 4,2% de les famílies i el 6,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waimea». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Waimea». American Fact Finder. Oficina del Cens dels Estats Units, 15-09-2010.
# Volta a Suïssa 1969

La Volta a Suïssa 1969 fou la 33a edició de la Volta a Suïssa. Aquesta edició es disputà del 12 al 20 de juny de 1969, amb un recorregut de 1.501 km distribuïts en 9 etapes, dues d'elles dividides en dos sectors. La sortida fou a Zúric, mentre l'arribada fou a Zurzach.
El vencedor final fou l'italià Vittorio Adorni, que s'imposà clarament, amb gairebé quatre minuts de diferència, sobre l'espanyol Aurelio González. El suís Bernard Vifian completà el podi. González també guanyà la classificació de la muntanya, mentre Jan Janssen aconseguí la dels punts i el KAS-Kaskol fou el millor en la classificació per equips.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 12 de juny | Zúric - Brugg | 180 | Luciano Armani (ITA) | Luciano Armani (ITA) |
| 2a | 13 de juny | Brugg - Binningen | 193 | Ambrogio Portalupi (ITA) | Ambrogio Portalupi (ITA) |
| 3a A | 14 de juny | Binningen - Solothurn | 64 | Walter Godefroot (BEL) | Ambrogio Portalupi (ITA) |
| 3a B | 14 de juny | Solothurn - Balmberg (CRI) | 12 | Herman Van Springel (BEL) | Herman Van Springel (BEL) |
| 4a | 15 de juny | Solothurn - Gstaad | 172,5 | Enrico Paolini (ITA) | Herman Van Springel (BEL) |
| 5a | 16 de juny | Gstaad - Crans-Montana | 145 | Vittorio Adorni (ITA) | Vittorio Adorni (ITA) |
| 6a | 17 de juny | Crans-Montana - Lugano | 225 | Herman Van Springel (BEL) | Vittorio Adorni (ITA) |
| 7a | 18 de juny | Lugano - Davos-Jakobshorn | 196,5 | Mariano Díaz (ESP) | Vittorio Adorni (ITA) |
| 8a | 19 de juny | Davos-Jakobshorn - Wohlen | 174,5 | Julien Stevens (BEL) | Vittorio Adorni (ITA) |
| 9a A | 20 de juny | Wohlen - Zurzach | 87,5 | Herman Van Springel (BEL) | Vittorio Adorni (ITA) |
| 9a B | 20 de juny | Zurzach - Zurzach (CRI) | 44 | Vittorio Adorni (ITA) | Vittorio Adorni (ITA) |

## Classificació final

| | Ciclista | Equip | Temps |
| 1 | Vittorio Adorni (ITA) | Scic | 40h 30' 21" |
| 2 | Aurelio González (ESP) | KAS-Kaskol | + 3' 48" |
| 3 | Bernard Vifian (SUI) | Tigra | + 9' 35" |
| 4 | Wilfried David (BEL) | Flandria | + 10' 03" |
| 5 | Joaquim Galera (ESP) | Fagor | + 10' 56" |
| 6 | Louis Pfenninger (SUI) | Zimba | + 11' 09" |
| 7 | Dieter Puschel (GER) | KAS | + 11' 10" |
| 8 | Herman Van Springel (BEL) | Dr. Mann-Grundig | + 11' 51" |
| 9 | Willy van Neste (BEL) | Dr. Mann-Grundig | + 12' 05" |
| 10 | Jan Janssen (NED) | Bic | + 12' 08" |

## Referències

* ↑ «Tour de Suisse 1969». sitiodeciclismo.net. [Consulta: 12 juny 2015].
* ↑ «Tour de Suisse 1969». Les-Sports.info. [Consulta: 12 juny 2015].

## Enllaços externs

* Web oficial Arxivat 2010-08-25 a Wayback Machine. (alemany) (francès)
# Volta a Suïssa 1964

La Volta a Suïssa 1964 fou la 28a edició de la Volta a Suïssa. Aquesta edició es disputà de l'11 al 17 de juny de 1964, amb un recorregut de 1.264 km distribuïts en 7 etapes. La sortida fou a Murten, mentre l'arribada fou a Lausana.
El vencedor final fou el suís Rolf Maurer, que s'imposà amb gairebé dos minuts sobre l'italià Franco Balmamion i més de quatre sobre el també italià Italo Zilioli. Maurer també s'imposà en la classificació dels punts i de la muntanya, mentre la classificació per equips fou pel Cynar.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 11 de juny | Murten - Küssnacht | 195 | Lionel Van Damme (BEL) | Lionel Van Damme (BEL) |
| 2a | 12 de juny | Küssnacht - Delémont | 191 | Rolf Maurer (SUI) | Rolf Maurer (SUI) |
| 3a | 13 de juny | Delémont - Basilea (CRI) | 71 | Rolf Maurer (SUI) | Rolf Maurer (SUI) |
| 4a | 14 de juny | Basilea - Pfäffikon | 154 | Werner Weber (SUI) | Rolf Maurer (SUI) |
| 5a | 15 de juny | Pfäffikon - Glarus | 158 | José Martín Colmenarejo (ESP) | Rolf Maurer (SUI) |
| 6a | 16 de juny | Näfels - Locarno | 237 | Werner Weber (SUI) | Rolf Maurer (SUI) |
| 7a | 17 de juny | Pallanza (ITA) - Lausana | 258 | Robert Hagmann (SUI) | Rolf Maurer (SUI) |

## Classificació final

| | Ciclista | Equip | Temps |
| 1 | Rolf Maurer (SUI) | Cynar | 34 h30' 25" |
| 2 | Franco Balmamion (ITA) | Cynar | + 1' 58" |
| 3 | Italo Zilioli (ITA) | Carpano | + 4' 01" |
| 4 | Werner Weber (SUI) | Cynar | + 7' 40" |
| 5 | José Martín Colmenarejo (ESP) | Inuri | + 10' 07" |
| 6 | Antonio Gómez del Moral (ESP) | Ignis | + 12' 36" |
| 7 | René Binggeli (SUI) | Tigra | + 13' 19" |
| 8 | Germano Barale (ITA) | Carpano | + 13' 32" |
| 9 | Robert Hagmann (SUI) | Tigra | + 15' 07" |
| 10 | Huub Zilverberg (NED) | Flandria | + 17' 09" |

## Referències

* «Tour de Suisse 1964». sitiodeciclismo.net. [Consulta: 19 octubre 2014].
* «Tour de Suisse 1964». Les-Sports.info. [Consulta: 19 octubre 2014].

## Enllaços externs

* Web oficial Arxivat 2010-08-25 a Wayback Machine. (alemany) (francès)
# Viroflay

Viroflay és un municipi francès, situat al departament d'Yvelines i a la regió de l'Illa de França.
Forma part del cantó de Versalles-2, del districte de Versalles i de la Comunitat d'aglomeració Versailles Grand Parc.
# Winterthur Group

Winterthur (Winterthur Schweizerische Versicherungs-Gesellschaft) va ser un grup assegurador suís internacional amb seu a Winterthur, Suïssa. Va ser una de les deu companyies d'assegurances més grans d'Europa. El grup, que formava part de Credit Suisse Group des de 1997, va ser adquirit pel grup assegurador francès AXA a finals de 2006 i integrat al Grup.
L'empresa va ser fundada a Winterthur el 1875.

## Referències

* ↑ letzter Eintrag im Handelsregister des Kantons Zürich als «Winterthur» Schweizerische Versicherungs-Gesellschaft Arxivat 2016-03-04 a Wayback Machine. (PDF; 34 kB)

## Enllaços externs

* AXA Winterthur
# VoLTE

Veu per LTE (VoLTE) és un estàndard de comunicacions sense fil a alta velocitat per a telèfons mòbils i terminals de dades. VoLTE es basa en la xarxa IP Multimedia Subsystem (IMS), amb perfils específics per al servei de veu sobre la xarxa LTE definida per GSMA a PRD IR.92. VoLTE presenta fins a tres cops més capacitat de veu i dades en comparació a la xarxa 3G UMTS i fins a sis vegades més que la xarxa 2G GSM.

## Prestacions

* VoLTE presenta fins a tres cops més capacitat de veu i dades en comparació a la xarxa 3G UMTS i fins a sis vegades més que la xarxa 2G GSM.
* L'amplada de banda típìca d'un canal de veu telefònic va de 300 HZ a 3,4 KHz, en canvi el sistema VoLTE millora aquesta banda fins a 7 KHz i 20 KHz. (Nota : la banda vocal estàndard va de 20 Hz a 20 KHz).

## Països amb el servei VoLTE disponible

A data del setembre del 2017 : Índia, EUA, Singapur, Malàisia, Polònia, Romania, Corea del Sud, Itàlia, Gràcia, Brasil, Bèlgica, Cambotja i Hong Kong.

## Referències

* ↑ «IMS Profile for Voice and SMS» (en anglès). https://www.gsma.com.+[Consulta: 27 setembre 2017].
* ↑ Rémy, Jean-Gabriel; Letamendia, Charlotte. LTE Standards (en anglès). https://books.google.cat.+ John Wiley & Sons, 2014-11-10. ISBN 9781848215887.
* ↑ PoikselkÃ¤, Miikka; Holma, Harri; Hongisto, Jukka; Kallio, Juha; Toskala, Antti. Voice Over LTE: VoLTE (en anglès). https://books.google.cat.+ John Wiley & Sons, 2012-03-05. ISBN 9781119951681.
* ↑ Amoretti, Omar. Unleashing VoLTE capabilities. Assessing the Migration from CS Voice to IMS-based Voice over LTE (VoLTE) (en anglès). https://books.google.cat.+ GRIN Verlag, 2016-05-18. ISBN 9783668219854.
# Waverly (Florida)

Waverly és una concentració de població designada pel cens dels Estats Units a l'estat de Florida. Segons el cens del 2000 tenia 1.927 habitants.

## Demografia

Segons el cens del 2000, Waverly tenia 1.927 habitants, 864 habitatges, i 603 famílies. La densitat de població era de 210,2 habitants/km².
Dels 864 habitatges en un 15,3% hi vivien nens de menys de 18 anys, en un 56,6% hi vivien parelles casades, en un 10,2% dones solteres, i en un 30,2% no eren unitats familiars. En el 27,5% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,65.
Per edats la població es repartia de la següent manera: un 18,4% tenia menys de 18 anys, un 5,4% entre 18 i 24, un 16,2% entre 25 i 44, un 20,9% de 45 a 60 i un 39% 65 anys o més.
L'edat mediana era de 56 anys. Per cada 100 dones de 18 o més anys hi havia 87,7 homes.
La renda mediana per habitatge era de 23.720 $ i la renda mediana per família de 30.382 $. Els homes tenien una renda mediana de 21.853 $ mentre que les dones 24.931 $. La renda per capita de la població era de 17.203 $. Entorn del 13,5% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waverly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Waverly». American Fact Finder. Oficina del Cens dels Estats Units, 12-01-2010.
# Wheeless

Wheeless és una àrea no incorporada al Comtat de Cimarron, a l'estat d'Oklahoma, als Estats Units d'Amèrica. L'oficina de correus va ser establerta el 12 de febrer de 1907 i va ser abandonada el 27 de setembre de 1963. A prop de Wheeless està el Camp Nichols, un campament militar al Camí de Santa Fe, el qual està llistat en el National Register of Historic Places.
# Wheelersburg

Wheelersburg és una concentració de població designada pel cens dels Estats Units a l'estat d'Ohio. Segons el cens del 2000 tenia 6.471 habitants.

## Demografia

Segons el cens del 2000, Wheelersburg tenia 6.471 habitants, 2.558 habitatges, i 1.826 famílies. La densitat de població era de 430 habitants per km².
Dels 2.558 habitatges en un 33,4% hi vivien nens de menys de 18 anys, en un 55,8% hi vivien parelles casades, en un 12,8% dones solteres, i en un 28,6% no eren unitats familiars. En el 25,4% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 8,6% entre 18 i 24, un 26,2% entre 25 i 44, un 23,3% de 45 a 60 i un 17,9% 65 anys o més.
L'edat mediana era de 39 anys. Per cada 100 dones de 18 o més anys hi havia 78 homes.
La renda mediana per habitatge era de 33.970 $ i la renda mediana per família de 41.200 $. Els homes tenien una renda mediana de 35.000 $ mentre que les dones 22.472 $. La renda per capita de la població era de 18.787 $. Aproximadament el 10,7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheelersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wheelersburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Waimea (Comtat de Kauai)

Waimea és una població del Comtat de Kauai a l'estat de Hawaii dels Estats Units d'Amèrica.

## Demografia

Segons el cens del 2000, Waimea tenia 1.787 habitants, 620 habitatges, i 457 famílies La densitat de població era de 659,15 habitants per km².
Dels 620 habitatges en un 33,2% hi vivien nens de menys de 18 anys, en un 52,3% hi vivien parelles casades, en un 15,6% dones solteres, i en un 26,3% no eren unitats familiars. En el 22,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,80 i el nombre mitjà de persones que vivien en cada família era de 3,27.
Per edats la població es repartia de la següent manera: un 26,1% tenia menys de 18 anys, un 7,1% entre 18 i 24, un 22,4% entre 25 i 44, un 24,9% de 45 a 64 i un 19,5% 65 anys o més.
L'edat mediana era de 41,1 anys. Per cada 100 dones hi havia 94,03 homes. Per cada 100 dones de 18 o més anys hi havia 86,85 homes.
La renda mediana per habitatge era de 44.398$ i la renda mediana per família de 46.591 $. Els homes tenien una renda mediana de 38.542 $ mentre que les dones 26.513 $. La renda per capita de la població era de 18.778$. Aproximadament el 8,1% de les famílies i l'11,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waimea». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 19 setembre 2010].
* ↑ «Geographic Comparison Table-Waimea». American Fact Finder. Oficina del Cens dels Estats Units, 15-09-2010.
# Will Kymlicka

Will Kymlicka és un catedràtic de filosofia política a la Universitat de Queen's, a Kingston (Canadà). És un dels politòlegs més influents del panorama internacional per les seves investigacions sobre els problemes ètnics i la convivència multicultural. Seguint aquest fil de recerca ha escrit Ciutadania multicultural: una teoria dels drets de les minories (Proa, 1999), un text de referència sobre la base filosòfica de les polítiques multiculturals. Entre els seus llibres també destaquen Estados, naciones y culturas (Editorial Almuzara, 2004), Fronteras territoriales: una perspectiva liberal igualitaria (Editotial Trotta, 2005) o Las odiseas multiculturales (Paidós, 2009). Recentment ha centrat els seus estudis en els drets dels animals amb Zoópolis, una revolución animalista (errata naturae, 2018) coescrit amb Sue Donaldson, obra en què es qüestionen els límits del concepte de ciutadania per incloure-hi els animals i s'hi desenvolupen noves normes de convivència entre animals i humans.

## Referències

* ↑ «Will Kymlicka | CCCB». [Consulta: 26 octubre 2018].
* ↑ «"Tiere sind nicht unsere Sklaven"». Süddeutsche Zeitung, 02-06-2015 [Consulta: 27 octubre 2018].
# Xivita de les Tuamotu

La xivita de les Tuamotu (Prosobonia parvirostris) és un ocell limícola de la família dels escolopàcids (Scolopacidae). Considerada diversos autors l'única espècie del gènere Aechmorhynchus, avui és ubicada a Prosobonia. Habita les costes de l'arxipèlag Tuamotu, al Pacífic.
# Vrbaïta

La vrbaïta és un mineral de la classe dels sulfurs. Rep el seu nom de Karl Vrba (1845-1922), professor de mineralogia de la Universitat Carolina de Praga, a la República Txeca.

## Característiques

La vrbaïta és una sulfosal de fórmula química Tl₄Hg₃Sb₂As₈S$_{20}$. Cristal·litza en el sistema ortoròmbic. La seva duresa a l'escala de Mohs és 3,5.
Segons la classificació de Nickel-Strunz, la vrbaïta pertany a «02.HF: Sulfosals de l'arquetip SnS, amb SnS i unitats d'estructura de l'arquetip PbS» juntament amb els següents minerals: cilindrita, franckeïta, incaïta, levyclaudita, potosiïta, coiraïta, abramovita i lengenbachita.

## Formació i jaciments

Va ser descoberta l'any 1912 al dipòsit d'Allchar, a Roszdan, a Macedònia del Nord. També ha estat trobada al complex intrusiu d'Ilímaussaq (Grenlàndia), a la mina Yunosawa (prefectura d'Aomori, Japó), al mont Beshtau (Piatigorsk, Rússia) i a la prospecció de tal·li de Lookout Pass (Utah, Estats Units).

## Referències

* ↑ «Vrbaite» (en anglès). Mindat. [Consulta: 6 febrer 2017].
# Vrbovce

Vrbovce és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1394.
# Vrchteplá

Vrchteplá és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1351.
# Xuvàievka

Xuvàievka - Шуваевка (rus) - és un poble (un khútor) de l'óblast de Bélgorod, a Rússia. El 2010 tenia 7 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Zandrigo

Zandrigo és una localitat de São Tomé i Príncipe al districte de Cantagalo, al nord de Santana i a l'est de l'illa de São Tomé. La seva població és de 1.119 (2008 est.).

## Evolució de la població

Població de Zandrigo (2001-2008) :
| 2001 | 2008 |
| 982 | 1.119 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Apol·lòdot

Apol·lòdot és el nom dels següents personatges:
* Apol·lòdot I, rei grec dels Paropamísades
* Apol·lòdot II, rei indogrec al Panjab